AGE กำไร Q1/59 โตกว่าเท่าตัว มาที่ 14.06 ลบ.
AGE กำไร Q1/59 โตกว่าเท่าตัว มาที่ 14.06 ลบ. จากปีก่อนกำไร 6.55 ลบ. หลังต้นทุนขาย-บริการลด
13 พ.ค. 2559

บริษัท เอเชีย กรีน เอนเนอจี จำกัด (มหาชน) หรือ AGE รายงานผลการดำเนินงานไตรมาส 1/59 สิ้นสุดวันที่ 31 มี.ค.59 (รวมบริษัทย่อย) มีกำไรสุทธิ 14.06 ล้านบาท หรือมีกำไรสุทธิ 0.00853 บาทต่อหุ้น เพิ่มขึ้น 115% จากช่วงเดียวกันของปีก่อนที่มีกำไรสุทธิ 6.55 ล้านบาท หรือมีกำไรสุทธิ 0.00401บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากบริษัทมีต้นทุนขายและบริการเป็นเงิน 806.91 ล้านบาท ลดลงจากไตรมาสเดียวกันของปีก่อนร้อยละ 35.78 เนื่องจากบริษัทมีนโยบายลดต้นทุนและเพิ่มประสิทธิภาพ ทั้งด้านการจัดหาวัตถุดิบและต้นทุนโลจิสติกส์ ทำให้บริษัทมีกำไรขั้นต้นเพิ่มขึ้นแม้ว่ายอดขายรวมจะลดลงก็ตาม